Træer i [adresse] 
Sagsfremstilling 
18.    Træer i [adresse]  
                                                                                                                        Åbent 
Sagsnr.: 326-2015-15801       J.nr.: 04.01.11           Ulrik Jacobsen.: 326-2015-91661 
  
[adresse] 
Det grønne råd har ved flere lejligheder foreslået kommunen, at der bliver set på vækstbetingelserne for lindetræerne
i [adresse].  
  
Medlemmer i det grønne råd vurderer, at træerne er plantet med for lidt plads til, at trærødderne kan udvikle sig 
hensigtsmæssigt, og så træerne kan få det udtryk, der var tænkt i forbindelse med renoveringen af gågaden.  
  
Træerne er ifølge de oplysninger, som administrationen har kunnet få adgang til, sat i plantehuller opbygget som et 
"macadam-medie" (et vækstmedie bestående af en blanding af muld som vækstmedie og sten som befæstigelse 
for at give stabilitet i forhold til færdsel). Størrelsen af det enkelte plantehul er ukendt. Plantehullerne vurderes 
tilpasset installationerne i jorden (kloak, el og lignende installationer). Det vurderes, at det ikke vil være muligt at 
udvide plantehullerne uden store omkostninger. 
  
Plantehullerne er omkring de enkelte træer afdækket med en jernriste. Ristenes opbygning gør, at vand kan sive ned 
omkring den enkelte trærod. I forbindelse med etableringen af træerne i 2007 blev der udlagt plastvandingsrør, der i 
dag er inaktive. 
  
Træerne fremstår i dag som træer i en uensartet størrelse, idet der dels har været udskiftet træer efter hærværk, og 
dels fordi der er uensartede vækstforhold og muligheder for tilstrækkeligt lys. 
  
I folderen "Revitalisering af [adresse]" er der i forhold til lindetræerne beskrevet et ønske om at give dem et 
opstammet og klippet udtryk. Stammede og klippede træer vil blandt andet tage hensyn til den begrænsede plads 
og udstillingsmulighederne i gaden. 
  
Den fremtidige pleje foreslås primært at bestå af gødskning samt vanding, hvor dette vurderes at være gavnligt. 
Derudover vil træernes fremtidige beskæring imødekomme det ønskede stammede og klippede udtryk. 
  
Følgende mål vil blive tilstræbt for de klippede og stammede træer: 
a) en frihøjde til underkant krone på ca. 2,5 meter af hensyn til færdsel og udstilling. 
b) en træhøjde på ca. 5 meter af hensyn til lysindfald i gaden 
c) en kronstørrelse i længdesnit på 3 meter 
d) en kronbredde på 1,0 meter af hensyn til færdslen med kassevogne/varebiler i forbindelse med varelevering til 
butikkerne. 
  
Hvert træ er i dag omkranset af et beskyttelseshegn i armeringsjern. På indersiden af hegnet er der opsat en 
opbindingsanordning i cirka 1,50 meters højde. 
  
Samtlige træer gennemgås, og hvor det er muligt i forhold til træets vækst og størrelse flyttes opbindingssystemet 
ned i cirka 70 cm højde. Opbindingen skal i løbet af en årrække afhængig af træernes vækst løbende fjernes. 
[adresse] placering omkring træerne opretholdes i en periode for at undgå skader på træernes stammer. 
Beskyttelseshegnet fjernes fra det enkelte træ, når diameteren på træstammen rammer beskyttelseshegnets 
diameter.  
  
Det må forventes, at træernes levetid ikke er så lang som under bedre vækstvilkår. Som udgangspunkt udskiftes 
træerne med nye ved hærværk, eller når eventuel stagnerende vækst indtræffer efter 10-20 år. 
Hvis det på enkelte steder viser sig, at det ikke lykkes at få træerne til at gro, foreslås det, at træerne erstattes med 
for eksempel vedbend eller andre slyngplanter, som så stadig vil kunne give et grønt islæt til gaden. 
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller, at træerne plejes som beskrevet ovenfor. 
  
ØKONOMISKE KONSEKVENSER 
Ingen økonomiske konsekvenser. De foreslåede plejetiltag finansieres inden for de eksisterende driftsmidler. 
  
  
  
Teknik- og Miljøudvalgets møde den 13. april 2015: 
Udvalget vedtog at tiltræde indstillingen fra chefen for Vej, Ejendom og Affald. 
